ช่วงเทศกาลปีใหม่ ภาคเหนือและภาคตะวันออกเฉียงเหนือตอนบน อากาศเย็นถึงหนาวจัด จากอิทธิพลอากาศเย็นที่แผ่ปกคลุมระลอกใหม่
นายณัฐพล ณัฏฐสมบูรณ์ อธิบดีกรมอุตุนิยมวิทยา กล่าวว่า จากความกดอากาศสูงหรือมวลอากาศเย็นกำลังค่อนข้างแรงระลอกใหม่ที่แผ่มาปกคลุมประเทศไทยตอนบน ส่งผลให้ในช่วงสัปดาห์นี้ ไปจนถึงวันที่ 3 มกราคม 2565 บริเวณภาคเหนือและภาคตะวันออกเฉียงเหนือตอนบนมีอากาศเย็นถึงหนาวอุณภูมิลดลง 2-4 องศาสเซลเซียส โดยเฉพาะยอดดอยและยอดภู อุณหภูมิต่ำกว่า 10 องศาเซลเซียส บริเวณพื้นราบเฉลี่ยต่ำกว่า 16 องศาเซลเซียส ขณะที่ภาคกลาง กรุงเทพมหานครและปริมณฑล อากาศจะเย็นอุณหภูมิประมาณ 23 องศาเซลเซียส ถือเป็นอากาศดีในช่วงเทศกาลปีใหม่ ขณะที่ภาคใต้มีฝนตกเล็กน้อย อากาศปลอดโปร่งส่งผลให้ค่าฝุ่นละออง และหมอกควันลดลงสามารถทำกิจกรรมกลางแจ้งได้ตลอดเทศกาลปีใหม่อย่างไรก็ตาม สภาพอากาศของไทย จะเริ่มอุ่นขึ้นหลังจากวันที่ 3 มกราคมเป็นต้นไป คาดว่าช่วงกลางเดือนมกราคมจะกลับมาเย็นอีกครั้ง โดยในพื้นที่กรุงเทพมหานคร และภาคกลางอุณหูมิจะสูงขึ้นตั้งแต่สิ้นเดือนมกราคม ส่วนภาคเหนือและภาคตะวันออกเฉียงเหนืออุหภูมิจะสูงขึ้นหลังเดือนกุมภาพันธ์